Gandia commemora el Dia Mundial contra el Càncer
04 febrer 2021

## Gandia commemora el Dia Mundial contra el Càncer04 febrer 2021Última actualització: 14 juliol 2025

![](../gestion/img/2cf7ac3f93b0468172a9515335519de95161c55bd460f7b276eb1cf3e4f70728.jpg)  
  

La façana de l'Ajuntament de Gandia llueix ja la pancarta commemorativa que ha estat desplegada amb motiu del Dia Mundial contra el Càncer. Una jornada que no ha comptat amb un altre tipus d'activitats com s'havia organitzat en anys anteriors a causa de les restriccions imposades per la pandèmia.

L'acte commemoratiu ha comptat amb la presència de l'alcaldessa de Gandia, Diana Morant; la regidora delegada de Sanitat, Liduvina Gil, la presidenta d'AECC Gandia, Maribel Codina i dels portaveus dels grups polítics municipals representats al consistori.

Després de l'acte, Diana Morant ha declarat que "ara mateix la Sanitat ha estat posada en el focus de les nostres vides. Aquesta pandèmia ha convertit a les persones afectades pel càncer en doblement vulnerables perquè a més de lluitar contra la seua malaltia, la pandèmia ha omplert les nostres vides de solitud d'una càrrega emocional important i de por".

Amb aquest acte, des de Gandia s'ha volgut visibilitzar la lluita diària de moltes persones més enllà de la pandèmia. "No podíem deixar de celebrar aquest dia i enviar un missatge de suport col·lectiu a totes les persones afectades per aquesta malaltia i destacar que la lluita contra el càncer l'hem d'afrontar com a societat" i afegia que igual que la pandèmia ja ha trobat un remei amb la vacuna gràcies a una immensa inversió "volem que se seguisca invertint en ciència i innovació per desenvolupar nous tractaments".

Finalment, l'alcaldessa va posar en valor la feina que s'està desenvolupant des de l'executiu per aconseguir que Gandia siga cada dia una ciutat més saludable. "Hem de cuidar la nostra nutrició, fer esport i fugir de les amenaces de productes que provoquen malalties".

Per la seua banda, Maribel Codina va agrair l'acte al consistori i va recordar que ahir va ser signat l''Acord contra el càncer' per aconseguir que tota persona que vullga aportar el seu granet de sorra en la lluita contra aquesta malaltia puga fer-ho per aconseguir que tots els malalts de càncer tinguen els millors recursos i tractaments independentment de la seua situació econòmica.

Finalment, Liduvina Gil va traslladar el suport del govern municipal a "totes les persones que pateixen la malaltia i a aquelles famílies que han perdut a una persona pel càncer. Hui és un dia per a seguir compromesos amb la igualtat de totes les persones davant la malaltia".